stanford-oval/wikipedia huggingface dataset:
ממלכת ישראל המאוחדת
התיאור המקראי > ימי שאול

על פי הכתוב בספר שמואל, המלך הראשון שנבחר על ידי אלוהים למלוך על ישראל הוא שאול משבט בנימין. הוא איחד את שבטי ישראל ולחם בפלשתים, בעמון, במואב, באדום ובמלכי צובה. כמו כן היה הראשון שלחם בעמלק על מנת לקיים את מצוות מחיית זכר עמלק. למרות תוארו המלכותי, שאול דמה מאוד לשופטי ישראל באורח חייו הפשוט. העימות בינו לבין שמואל הנביא, שזעם על כך שלא שמע להוראותיו ובעיקר על שחס על אגג מלך עמלק, הוביל לחרטת האל על הבחירה ולנטילת המלוכה ממנו. שאול היה עסוק במשך תקופה ארוכה במרדף אחרי דוד, שאותו זיהה כמאיים על כתרו, עד שנהרג ביחד עם שלושה מבניו בקרב נגד הפלשתים בגלבוע.
הביטוי "ארץ ישראל" מופיע לראשונה בימי שאול וחופף את תחומי ממלכתו. מכיוון שגבולות ממלכתו חפפו את ההתיישבות הישראלית, ניתן להגדיר אותה "ממלכה לאומית", וזאת לעומת "ערי המדינה" הכנעניות לפני ההתנחלות הישראלית, ובשונה מממלכת דוד ושלמה, שכללה שטחים עם אוכלוסייה לא ישראלית.
לאחר מותו של שאול התפלגה הממלכה למשך שבע שנים, שבהן מלך דוד על שבט יהודה (ביושבו בעיר חברון) ובנו של שאול, אשבעל – המכונה במקרא בשם איש בושת – מלך על שאר שבטי ישראל. שר הצבא בימי שאול ובנו היה אבנר בן נר.
התיאור המקראי > ימי דוד

לאחר רצח איש בושת, מונה דוד למלך על כל השבטים (לאחר שנבחר על ידי אלוהים בצעירותו וכבש את לב העם בניצחונו על גוליית), איחד שנית את הממלכה ובסדרת ניצחונות הצליח להבטיח את עצמאותה של הממלכה, דיכא את הפלשתים ואף כבש את ירושלים המבוצרת מידי היבוסים וקבע אותה כעיר בירה נייטרלית מבחינה שבטית וכעיר קודש, כאשר ציווה להעלות אליה את ארון הברית. דוד היה מצביא ומנהיג צבאי, וביחד עם בן אחותו שר הצבא יואב בן-צרויה הוביל את ממלכת ישראל לשיא גודלה (מנהר הפרת בצפון ועד לעציון גבר שבדרום) לאחר שכבשה ארבע ממלכות מצפון וממזרח: ארם דמשק, עמון, מואב ואדום.
התיאור המקראי > ימי שלמה

לשיא השפעתה הגיעה הממלכה בימי שלמה, המלך שנודע בחוכמתו ("חכם מכל אדם"). שלמה, שתפס את המלוכה ברגע האחרון מידי הטוען לכתר, אחיו אדוניה.
ברשימת השרים בממשל שלמה, נוספו שלושה תפקידים שלא נזכרו ברשימת הפקידות המקבילה של דוד: "על הנציבים", "רֵעֶה המלך" ו"על הבית". ייתכן ש"רעה המלך" היה קרוב משפחה ויועץ, ואולי היה מקביל לתואר האכדי שפירושו "קרוב/ידיד המלך".
שלמה ארגן את ממלכתו ב-12 נציבויות (מחוזות). רשימת המחוזות המופיעה במקרא כוללת רק מחוזות בשטחי הנחלות של עשרת השבטים, ללא יהודה ושמעון, ובכך משמרת את החלוקה בין יהודה וישראל. עם זאת, על פי נוסחי תרגום השבעים, יהודה נכללת ב-12 המחוזות, או לחלופין נזכרת כחטיבה מנהלית נפרדת. גבולות החלוקה לא חפפו את גבולות נחלות השבטים, כביטוי למגמה של המלך להחליש את המבנה השבטי‐המסורתי ולחזק את שיטת הממשל הריכוזי. יש חוקרים הסבורים כי הרשימה מבוססת על מסמך מקורי מתקופת הממלכה המאוחדת, ולדעת אחרים היא אינה אותנטית וחוברה הרבה יותר מאוחר.
שלמה כרת ברית שלום עם שכניו צידון ומצרים. שלמה הצליח לאבטח את דרכי המסחר החשובות, במיוחד את דרך המלך שעברה ליד החוף והייתה דרך המסחר הראשית עם מצרים.
ממלכת שלמה השתתפה במסחר בין-לאומי: תוצרת חקלאית תמורת ארזי לבנון מחירם מלך צור; סחר מרכבות וסוסים, זהב, כסף וארזים; שיתוף פעולה עם הפיניקים במסחר ימי דרך נמל עציון גבר עם צי האוניות בים סוף; וכינון קשרים עם מלכת שבא.
שלמה נמנע ממלחמות, אך בזכות עושרו הרב נפלו ארצות אחדות תחת השפעתה של ממלכת ישראל המאוחדת, "שלום היה לו מכל עבריו מסביב". שלמה יזם מפעלי בנייה רבים, ובנה בין היתר את בית המקדש הראשון (פרויקט שהקנה לירושלים מעמד מרכזי באזור) את חומת ירושלים ואת ערי המבצר חצור, מגידו וגזר. המחיר לאותם מפעלי בנייה ענקיים היה מיסים כבדים ועבודות כפייה שהוטלו על העם, וגרמו למרמור רב בקרב השבטים, לניסיון למרד של ירבעם בן נבט בשלמה, ובסופו של דבר לפילוג הממלכה מיד עם מותו של שלמה.
על פי התנ"ך, הפילוג היה עונש לשלמה על חטאיו בכך שבנה מקדשים לאליליהן של נשותיו הנוכריות, כך גם עלייתם של הדד ורזון מאדום וארם שניסו למרוד בשלמה.
התיאור המקראי > פילוג הממלכה

רחבעם, בנו הבכור של שלמה, לא הצליח לשמור על שלמות הממלכה, ועם עלייתו לשלטון היא התפרקה לשתי ממלכות עצמאיות, ממלכת יהודה שכללה את שבטי יהודה, שמעון, בנימין וחלק משבט לוי, וממלכת ישראל שכללה את עשרת השבטים הנותרים. על פי המסופר בספר מלכים, הסיבה לפילוג הייתה טרוניות של העם כלפי מדיניות מיסוי מפלה בימי מלכות שלמה, שבמסגרתה בוצעו בין היתר עבודות בנייה ששבט יהודה, שבטו של שלמה, היה פטור מהן.[דרוש מקור: לפרשנות ששבט יהודה היה פטור מהעבודות] עבודות כפויות אלו ("סבל" בלשון המקרא) נכתבו בסגנון דומה לסגנון הסיפור על שעבוד מצרים.
עם המלכתו פנו ראשי השבטים אל רחבעם בבקשה להקל עליהם במיסים, כפי שהיה מקובל במזרח הקדום.[דרוש מקור: לקיומו של נוהג זה] לאחר שנועץ בשתי קבוצות יועצים, בחר לשמוע לעצתם של בני דורו (שמכונים במקרא "הילדים") ולא בעצת הזקנים, ובחר לא להפגין חולשה, ולהודיע כי המיסים שהוא יטיל יהיו גבוהים יותר מהמסים שהטיל אביו, וזאת בלשון בוטה וחריפה. החלטה זו הובילה למרד ספונטני של השבטים, ובהמשך להמלכתו של ירבעם בן נבט, שהיה בעבר האחראי על המס שהוטל על השבטים שנמנו על בית יוסף ("סבל בית יוסף") מטעם שלמה; ירבעם הכריז על הקמת ממלכה נפרדת בצפון.
התיאור המקראי > יהודה וישראל לאחר הפילוג

ממלכת ישראל קיבלה את רוב השטחים הפוריים, ובכללם צפון ישראל, השומרון ומישור החוף, וכן את רוב התושבים. בירתה הייתה תחילה בשכם, פנואל ותרצה ומאוחר יותר, החל מתקופת עמרי, נתקבעה בעיר שומרון. עם זאת, התנקשויות, מרידות והפיכות חצר אפיינו את שנות קיומה של ממלכת ישראל, דבר שהוביל להתחלפות שושלת המלוכה באופן תדיר.
לעומתה ממלכת יהודה (שבה נבלע גם שבט בנימין) החזיקה בירושלים ובבית המקדש, אך נאלצה להסתפק בשטח הררי ומדברי ורוב שנותיה הייתה חסרת מוצא לים (מישור החוף הדרומי היה רוב הזמן תחת שליטה פלשתית). במקרא, ממלכת יהודה מתוארת ככזו המאופיינת ביציבות שלטונית יוצאת דופן, כאשר לאורך כל שנות קיומה, כ-350 שנה, מרבית מלכיה היו משושלת בית דוד.
אחרי חורבנה של ממלכת ישראל בידי אשור ב-722/721 לפנה"ס, המשיכה ממלכת יהודה להתקיים. לאחר מסע סנחריב הייתה לממלכה וסאלית של אשור, עד שנכבשה בשנת 586 לפנה"ס על ידי נבוכדנצר השני, מלך בבל, שהחריב אותה בעקבות מרד צדקיהו, אחרון מלכי יהודה.
גאוגרפיה > גבולות לפי התיאור המקראי

לפי המקרא, ממלכת ישראל בימי שאול השתרעה מהנגב עד הגולן וכללה את רובו של מישור החוף (פרט לחלק הדרומי שהיה בידי הפלשתים), את ערי יהודה והשומרון (למעט ירושלים ובית שאן שנכבשו רק בתקופת דוד), ואזורים בעבר הירדן המזרחי שנמצאים בשטחה של ממלכת ירדן המודרנית.
בימי דוד ושלמה, התרחבה השפעתה של ממלכת ישראל והיא כללה את ממלכת ארם צובא מצפון ואת ממלכות עמון, מואב ואדום ממזרח, חלקן תחת שליטתה הישירה וחלקן כבנות חסות. הגבול הצפוני של הממלכה עבר בעיר תפסח, השוכנת על הגדה המערבית של נהר הפרת בשטחה של סוריה המודרנית.
גאוגרפיה > קשרי חוץ

במקרא מוזכרים קשרי מסחר בין ממלכת דוד ושלמה לבין הממלכות הפיניקיות של צור וצידון, ארץ אופיר (שרוב החוקרים ממקמים במזרח אפריקה), תרשיש (שלא זוהתה אך ייתכן ששכנה באסיה הקטנה או בדרום ספרד) וממלכת שבא (ככל הנראה בשטחה של תימן המודרנית). כמו כן התקיימו קשרי ברית עם ממלכות שכנות כגון גשור וחמת.
בארכאולוגיה וחקר המקרא > ממלכה מאוחדת שמרכזה בישראל

יש חוקרי מקרא הטוענים שהתמונה של איחוד הממלכה הפוכה: שהייתה ממלכה מאוחדת שמרכזה בישראל, כלומר, שממלכת יהודה הייתה, מעשית, חלק מממלכת ישראל הגדולה, וייתכן אף שהייתה ממלכה וסאלית. חוקרים אלו מנמקים את מסקנתם בעדויות טקסטואליות שונות מן המקרא ובהשוואות לתרבויות עתיקות אחרות. חוקר המקרא יגאל בן-נון פירט חלק מעדויות אלו בספרו קיצור תולדות יהוה, והוא מתייחס בין היתר לנסיבות עלייתה של עתליה, בתו של מלך ישראלי, לשלטון ביהודה. בנוסף, מצביע בן נון על מספר פרטים לגבי מנשה – כמו שמו, מוצא אשתו ומקום קבורתו – ככאלו המרמזים על היותו מלך ישראלי המולך ביהודה. מקום הקבורה נותר זהה גם אצל אמון בנו של מנשה, ועל פי הצלבות מול תרגומים אחרים של התנ"ך, גם של יהויקים שמלך לפניהם. על פי הניתוח של בן נון, שושלות ישראלית שלטו לסירוגין על יהודה בתקופות אלו, ואלו טושטשו בדיעבד על ידי הכותבים הדויטרונומיסטים כדי ליצור מראית עין של רציפות שושלת בית דוד. חוקר המקרא והארכאולוג ישראל פינקלשטיין העריך מהממצאים הארכאולוגיים כי מספר התושבים בממלכת ישראל ערב חורבנה היה גדול בערך פי שלושה מאשר בממלכת יהודה, נתון המחזק לדעתו את הסבירות שהשלטון יהיה בישראל. פינקלשטיין העריך כי יהודה הייתה נתונה לשלטון ישיר של ישראל בערך כמאה שנים. חוקרים המצדדים באפשרות זו סוברים כי לאחר חורבן ישראל והכיבוש האשורי הפכו הסופרים היהודאים לאלו שכתבו את ההיסטוריה המקומית העדכנית, והם הציגו את הפרטים ההיסטוריים באופן שונה, כך שיציג את ממלכת יהודה כחשובה ומשמעותית יותר מכפי שהייתה בפועל.
לקריאה נוספת

בוסתנאי עודד, תולדות עם ישראל בימי בית ראשון, כרך א: הממלכה המאוחדת, האוניברסיטה הפתוחה, 2007.
ד"ר יצחק מייטליס, לחפור את התנ"ך, ראובן מס, התשס"ז.
דניאל לוי, מקרא וארכאולוגיה, בני רחל, התשס"ח.
קנצ'נג'נגה

| --- | --- |
קנצ'נג'נגה במבט מגנגטוק
קנצ'נג'נגה במבט מגנגטוק
 מידע כללי
 גובה:  8,586 מטר (ההר השלישי בגובהו בעולם)
 מדינה:  הודו הודו נפאל נפאל
 מיקום:  גבול מדינת סיקים שבהודו ומזרח נפאל
 רכס הרים:  הימאליה
 העפלה ראשונה:  25 במאי 1955 על ידי ג'ורג' באנד, ג'ו בראון, טוני סטרית'ר בריטניה ונורמן הרדי ניו זילנד
 קואורדינטות:  27°42′9″N 88°8′54″E﻿ / ﻿27.70250°N 88.14833°E﻿ / 27.70250; 88.14833
  (למפת נפאל מוגדלת) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודוקנצ'נג'נגה(למפת נפאל רגילה) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודוקנצ'נג'נגה(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיקנצ'נג'נגה(למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיקנצ'נג'נגה
קנצ'נג'נגה (בנפאלית: कञ्चनजङ्घा, בהינדית: कंचनजंघा, בשפת לימבו: סוואלונגמה SewaLungma) הוא ההר השלישי בגובהו בעולם. גובהו 8,586 מטר. ההר נמצא בתוך הפארק הלאומי קנצ'נדזונגה בגבול שבין מדינת סיקים שבהודו ונפאל כחלק מרכס ההימאליה, והוא ההר הגבוה ביותר בהודו.
עד שנת 1849 נחשב להר הגבוה בעולם, אולם מדידות שנעשו במיפוי הטריגונומטרי הגדול ב-1849 הכתירו את האוורסט כהר הגבוה, וקנצ'נג'נגה נדחק למקום השני. מאוחר יותר נקבע כי גם K2 גבוה ממנו.
לאחר מספר ניסיונות שלא עלו יפה להגיע לפסגה, ההר נכבש לראשונה על ידי מטפסי הרים מערביים כאשר ג'ורג' באנד, ג'ו בראון, טוני סטרית'ר (בריטניה) ונורמן הרדי (ניו זילנד) טיפסו עליו ב-25 במאי 1955. ככיבוד המסורת המקומית לא דרכו מטפסי ההרים על הפסגה עצמה, אלא עמדו מספר מטרים ממנה.
ההר כולל חמש פסגות:
הפסגה הראשית
המערבית יילונג קאנג' שגובהה 8,505 מטר
המרכזית שגובהה 8,482
הדרומית שגובהה 8,494
קאנג'באצ'ן (Kangbachen) שגובהה 7,903
בשנת 2011 התרחשה באזור רעידת אדמה חזקה.
ליב מורגן

| --- | --- |

 לידה:  8 ביוני 1994 (בת 30) פרמוס שבניו ג'רזי
 שם במה:  ג'יונה דאדיו ליב מורגן מארלי
 שם לידה:  Gionna Jene Daddio 
 משקל:  57 ק"ג
 גובה:  1.60 מטר
 לאום:  אמריקאי
 קריירה מקצוענית:  25 ביוני 2015 – הווה (9 שנים)
 מאמנים:  WWE Performance Center
 ליגות:  WWE
 תרגילי סיום:  ObLIVion
 
ג'יונה ג'ין דאדיו (באנגלית: Gionna Jene Daddio; נולדה ב-8 ביוני 1994), הידועה יותר בשם הבמה שלה, ליב מורגן היא מתאבקת אמריקאית, המופיעה בארגון ההיאבקות WWE, בתוכנית הדגל Raw, שבה היא מכהנת כאלופת זוגות הנשים הנוכחית ביחד עם ראקל רודריגז.
החיים שלפני

דאדיו נולדה בפרמוס, ניו ג'רזי וגדלה בפארק אלמווד, ניו ג'רזי. לדאדיו ארבעה אחים גדולה ממנה, ואחות אחת. אביה נפטר כתוצאה מהתקף לב שלושה חודשים לפני שנולדה; פטירתו הותירה את ג'יג'י (אמא של ג'יונה) כמפרנסת היחידה בבית, שכתוצאה מכך עבדה כ-60 שעות בשבוע בתור מלצרית. דאדיו הייתה מעריצה הדוקה של היאבקות מקצועית עוד מילדותה, ואף השתתפה עם בני משפחתה בקרבות חצר, כאשר מי שהייתה אחראית על בניית הזירה בחצר ביתה הייתה לא אחרת מאשר אמא, שעשתה זאת מחומרים מאולתרים. היא מגדירה את הצפייה בהיאבקות ב-WWE כאחת שהעניקה לה מטרה על מנת לעצב את חייה האישיים ולהפוך למתאבקת מקצועית ב-WWE.
דאדיו היא מעודדת לשעבר, ועבדה בעבר ברשת המסעדות הוטרס.
קריירת היאבקות מקצועית > WWE > NXT‏ (2014–2017)

בשנת 2014 דאדיו הוחתמה לחוזה בארגון ה-WWE, ונשלחה לארגון הפיתוח שלהם, NXT. את הופעת הבכורה שלה בטלוויזיה ערכה באירוע NXT TakeOver: Rival, שהתקיים ב-11 בפברואר 2015, כשתולה מהקהל, שקפצה לפתע על טיילר בריז באמצע הכניסה שלו. בחודש אוקטובר התחרתה תחת השם מארלי והפסידה בקרב שלה ב-4 בנובמבר לאיווה מארי.
ב-2 בדצמבר דאדיו זוהתה בשם במה חדש: ליב מורגן, כשהיא מפסידה בקרב לאמה. ב-13 בינואר 2016 מורגן נטלה חלק בקרב הבאטל רויאל שקבע את זהות המועמדת לתואר אליפות הנשים של NXT נגד ביילי, קרב שבסופו כרמלה ניצחה. ב-17 באוגוסט היא חברה לכרמלה וניקי גלנקרוס אשר ניצחו בקרב שלוש על שלוש את דריה ברנאטו, מנדי רוז ואלכסה בליס.
ב-31 באוגוסט מורגן גברה על אלייה ורשמה ניצחון בכורה במסגרת קרבות יחידים. ב-14 בספטמבר מורגן ניצחה בהכנעה את רייצ'ל פאציו, ולאחר הקרב איתגרה את אלופת הנשים, אסקה. שבוע לאחר מכן מורגן התחרתה נגד אסקה והפסידה בהכנעה בתוך פחות מדקה. לאחר מכן, פתחה בפיוד נגד בילי קיי ופייטון רויס, שלעגו לה על התצוגה שלה בקרב נגד אסקה. מה שהוביל לקרב בין מורגן לקיי שבועיים לאחר מכן, בקרב שבו קיי יצאה עם ידה על העליונה, לאחר הסחת דעת מצידה של חברתה רויס. ב-16 בנובמבר התחרתה נגד רויס בקרב שנגמר בפסילה לאחר שקיי הפריעה בקרב, תקפה את מורגן ואלייה עד שהמתאבקת אמבר מון הגיעה והרחיקה את קיי ורויס מהזירה. שלוש הבנות (מורגן, אלייה ומון) ניצחו את קיי, רויס ודריה ברנאטו ב-23 בנובמבר. ב-3 במאי 2017 מורגן השתתפה בקרב באטל רויאל אשר קבע את זהות הטוענת לכתר, ובו הדיחה את שרה לוגאן, לפני שהודחה על ידי ניקי קרוס.
לאחר שנעדרה מן המרקע לתקופה של ארבעה חודשים, מורגן חזרה בתוכנית של NXT, שנערכה ב-27 בספטמבר, וניצחה את ונסה בורן. ב-11 באוקטובר מורגן השתתפה בקרב משולש נגד קרוס ורויס, קרב זה קבע את המעפילה לקרב המרובע על אליפות הנשים באירוע NXT TakeOver: WarGames.
קריירת היאבקות מקצועית > WWE > מעבר בין מותגים (2019–2020)

ב-16 באפריל, מורגן הועברה לתוכנית סמאקדאון כחלק מהסופרסטאר שייק-אפ ולמעשה הופרדה מצוות ה-Riott Squad. ב-16 ביולי, מורגן ערכה את קרב הבכורה שלה בתוכנית, כשהפסידה לשארלוט פלייר כתוצאה מהכנעה. היא לא נטלה חלק באף קרב מאז והועברה ב-14 באוקטובר בחזרה לתוכנית Raw כחלק מהערב השני של הדראפט לשנת 2019. ב-9 בדצמבר בתוכנית Raw, שודר פרומו על חזרתה של מורגן. שבוע לאחר מכן, עוד פרומו שודר, כשהפעם היא ציינה שהיא חייבת להשמיד את עצמה כדי שתוכל לגלות את עצמה מחדש. היא חזרה להופיע על המרקע ב-30 בדצמבר כחלק מעלילת החתונה של בובי לאשלי ולאנה, כשקטעה את חתונתם והצהירה על אהבתה ללאנה. לאחר שלאנה תקפה אותה, היא התייצבה לצד רוסב, שהיה מעורב בפיוד נגד לאשלי ולאנה. ב-20 בינואר 2020, מורגן ורוסב הפסידו בקרב זוגות מעורב ללאנה ובובי לאשלי. באירוע הרויאל ראמבל, שנערך ב-26 בינואר, מורגן התחרתה בקרב הרויאל ראמבל המסורתי, כשנכנסה לקרב כמספר השביעי, הספיקה להדיח את לאנה, אך הודחה על ידי אותה לאנה לאחר שהיא כבר לא הייתה חלק מהקרב. מורגן ניצחה את לאנה בקרבות יחידים בשני מקרים, האחד ב-27 בינואר, והאחר ב-3 בפברואר, כשמיד לאחר קרב זה, רובי ריוט ביצעה את חזרתה לארגון ותקפה את מורגן. ב-2 במרץ, מורגן ניצחה בקרב יחידים את רובי ריוט כאשר שרה לוגאן שימשה כשופטת המיוחדת. באירוע תא ההדחות, שנערך ב-8 במרץ, מורגן נכנסה לקרב תא ההדחות כמספר החמישי, אך הודחה על ידי המנצחת בקרב, שיינה בייזלר. לילה לאחר מכן בתוכנית Raw, מורגן ונטליה הפסידו בקרב זוגות לאסקה וקיירי סיין. במופע המקדים ללילה השני של האירוע רסלמניה 36, שהוקלט ב-25 וב-26 במרץ (ושודר ב-5 באפריל), מורגן ניצחה את נטליה. לילה לאחר מכן בתוכנית Raw, מורגן רשמה הפסד לאסקה. ב-20 וב-27 באפריל, מורגן ניצחה את רובי ריוט. ב-4 במאי, מורגן נחלה הפסד לשארלוט פלייר בקרב שאינו היה על אליפות הנשים של NXT של פלייר.
קריירת היאבקות מקצועית > WWE > איחוד ה-Riott Squad עם רובי ריוט (2020–2021)

ב-22 ביוני, מורגן נחלה הפסד לנטליה, כשמיד לאחר מכן רובי ריוט ניסתה לנחם אותה, ניסיון אותו מורגן דחתה. ב-3 באוגוסט, ריוט הציעה למורגן לאחד את ה-Riott Squad מחדש, אך היא נקטעה על ידי The IIconics (בילי קיי ופייטון רויס), שהעליבו את השתיים; כתוצאה מכך, קרב בין הזוגות נקבע ובו מורגן וריוט ניצחו את האחרונות. שבוע לאחר מכן, מורגן הפסידה לפייטון רויס. במופע המקדים לאירוע פייבאק, שנערך ב-30 באוגוסט, מורגן ורובי ריוט ניצחו את The IIconics. מורגן ורובי ריוט היו אמורות להתחרות על אליפות זוגות הנשים של ה-WWE נגד אלופות הזוגות, ניה ג'קס ושיינה בייזלר באירוע התנגשות של אלופים, אך עקב אי כשירותן של האלופות, הן התמודדו על חגורות האליפות לבסוף ב-5 באוקטובר בפרק של התוכנית Raw, בקרב שבו הן לא הצליחו לזכות באליפות הזוגות. ב-13 בנובמבר, מורגן ניצחה את צ'לסי גרין, נטליה וטמינה בקרב מרובע אשר קבע את זהות המעפילה לקבוצת סמאקדאון לקראת קרב הדחות הנשים המסורתי של אירוע סדרת ההישרדות. באירוע זה, שנערך ב-22 בנובמבר, קבוצת סמאקדאון (ביאנקה בלאייר, רובי ריוט, ליב מורגן, ביילי ונטליה) הפסידה לקבוצת Raw (ניה ג'קס, שיינה בייזלר, לאנה, לייסי אוואנס ופייטון רויס) בקרב הדחות הנשים המסורתי. ב-11 וב-18 בדצמבר, מורגן ורובי ריוט ניצחו בקרב זוגות את בילי קיי ונטליה ולאחר מכן את קיי וטמינה. ב-15 בינואר 2021, מורגן הפסידה לנטליה לאחר הפרעה של בילי קיי. ב-12 בפברואר, מורגן הפסידה לביילי, גם הפעם בשל הפרעה של בילי קיי. ב-26 בפברואר, מורגן נחלה הפסד בקרב יחידים לטמינה. בלילה הראשון של האירוע רסלמניה 37, שנערך ב-10 באפריל, מורגן וריוט השתתפו בקרב זוגות מרובה משתתפות, שבו הן לא הצליחו להפוך לטוענות לכתר לאליפות זוגות הנשים של ה-WWE, משום שהן הפסידו למנצחות בקרב אשר היו נטליה וטמינה. ב-28 במאי, מורגן וריוט הפסידו לנטליה וטמינה בקרב שאינו היה על אליפות זוגות הנשים של ה-WWE.
ב-2 ביוני, ריוט שוחררה מהחוזה שלה בארגון, צעד שהוביל לפירוק הצמד בפעם השנייה.
קריירת היאבקות מקצועית > WWE > החזרה לתחרות יחידנית (2021–היום)

ב-4 ביוני, מורגן הפסידה בקרב יחידים לכרמלה. מנגד, היא הצליחה לנצח את אותה כרמלה ב-11 וב-25 ביוני. ב-2 ביולי, מורגן ניצחה את זלינה וגה בקרב החזרה לארגון של האחרונה. לאחר שנודע שכרמלה תפסה את מקומה של ביילי בקרב האליפות מול ביאנקה בלאייר, מכיוון שביילי ספגה פציעה במהלך אימון; פציעה שהשביתה אותה למשך כתשעה חודשים, ב-9 ביולי בפרק של התוכנית סמאקדאון, נודע שמורגן תתפוס את מקומה של כרמלה בקרב הכסף בבנק של הנשים באירוע כסף בבנק. באירוע זה, שנערך ב-18 ביולי, מורגן השתתפה בקרב הכסף בבנק של הנשים, שבסופו ניקי A.S.H. ניצחה. ב-24 בספטמבר בפרק של התוכנית סמאקדאון, מורגן הפסידה בקרב יחידים לזלינה וגה. יומיים לאחר מכן, במופע המקדים לאירוע חוקי אקסטרים, מורגן ניצחה את כרמלה. ב-8 באוקטובר בפרק של התוכנית סמאקדאון, מורגן השתתפה בטורניר כתר המלכה הראשון בתולדות הארגון; לעומת זאת, היא הודחה כבר בסיבוב הראשון על ידי כרמלה. מנגד, היא נחלה הפסד לאותה כרמלה ב-25 באוקטובר בפרק של התוכנית Raw. ב-8 בנובמבר בפרק של התוכנית Raw, היא השתתפה בקרב מחומש מול ריאה ריפלי, ביאנקה בלאייר, המלכה זלינה וכרמלה אשר קבע את זהות המועמדת לאליפות הנשים של Raw, שבסופו מורגן ניצחה. ב-6 בדצמבר בפרק של התוכנית Raw, מורגן כשלה בניסיונה לזכות באליפות הנשים לאחר שהפסידה לאלופת הנשים, בקי לינץ'. באירוע Day 1, שנערך ב-1 בינואר 2022, מורגן לא הצליחה לזכות באליפות הנשים לאחר שהפסידה בקרב מול האלופה, לינץ'. ב-10 בינואר 2022 בפרק של התוכנית Raw, מורגן השתתפה בקרב משולש נגד ביאנקה בלאייר ודודרופ אשר קבע את הטוענת לכתר לאליפות הנשים באירוע הרויאל ראמבל, שבסופו דודרופ ניצחה. ב-7 בפברואר, מורגן הפסידה בקרב יחידים לדודרופ. ב-7 במרץ, מורגן וריאה ריפלי ניצחו את אלופות זוגות הנשים, כרמלה והמלכה זלינה וכתוצאה מכך התווספו לקרב על חגורות האליפות בלילה השני של רסלמניה 38. ב-9 במאי, מורגן הפסידה לריאה ריפלי כתוצאה מהכנעה. ב-30 במאי, מורגן גברה על ריאה ריפלי. באירוע גיהנום בכלוב, שנערך ב-5 ביוני, מורגן, AJ סטיילס ופין באלור הפסידו לקבוצת The Judgment Day (אדג', דמיאן פריסט וריאה ריפלי). באירוע כסף בבנק, שנערך ב-2 ביולי, מורגן ניצחה בקרב הכסף בבנק של הנשים, כשמאוחר יותר היא פדתה את החוזה שהובטח לה על אליפות הנשים של סמאקדאון לאחר הגנתה המוצלחת של רונדה ראוזי על תוארה מול נטליה וכתוצאה מכך זכתה באליפות הנשים של סמאקדאון, שהייתה אליפות הנשים הראשונה שלה בקריירה. ב-15 ביולי, מורגן גברה על נטליה בקרב שאינו היה על חגורת האליפות. בקרב החוזר בין מורגן לבין ראוזי באירוע סאמרסלאם, שנערך ב-30 ביולי, מורגן שמרה על תוארה. ב-19 באוגוסט, מורגן גברה על שוטצי בקרב שאינו היה על תוארה. באירוע Clash at the Castle, שנערך ב-3 בספטמבר, מורגן רשמה הגנה מוצלחת נוספת על התואר, הפעם מול שיינה בייזלר. ב-23 בספטמבר, מורגן ניצחה את לייסי אוואנס בקרב שאינו היה על תוארה. באירוע חוקי אקסטרים, שנערך ב-8 באוקטובר, מורגן הפסידה את חגורת האליפות לרונדה ראוזי במסגרת קרב חוקי אקסטרים. ב-16 בדצמבר, מורגן וטיגן נוקס כשלו בניסיונן לזכות באליפות זוגות הנשים של ה-WWE לאחר שהפסידו לאלופות הזוגות, Damage CTRL (דקוטה קאי ואיאו סקיי). ב-3 במרץ, מורגן נחלה הפסד לריאה ריפלי.
קריירת היאבקות מקצועית > עיסוקים נוספים

בשנת 2023 שיחקה בסרט המותחן הקומי "The Kill Room" בתפקיד קטן.
אליפויות והישגים

הישגים במגזין ההיאבקות Pro Wrestling Illustrated – PWI
PWI דירג אותה במקום ה-17 מתוך 150 המתאבקות הטובות ביותר לשנת 2022
הישגים בארגון ההיאבקות World Wrestling Entertainment – WWE
אליפות הנשים העולמית של ה-WWE (פעמיים)
אליפות זוגות הנשים של ה-WWE (3 פעמים, נוכחית)  - ביחד עם ראקל רודריגז
מחזיקת מזוודת "כסף בבנק" (2022)
הערות שוליים

↑  פרק הספיישל Liv Forever בשירות המדיה של ה-WWE Network
↑  ליב מורגן התעלפה לאחר שתי בעיטות של ברי בלה
↑  ליב מורגן חוזרת ל-Raw
↑  ליב מורגן כאן כדי להשמיד את עצמה ולתת לאני האמיתי שלה להתפרץ
↑  ביילי מחוץ לפעילות למשך תשעה חודשים לאחר שנפצעה במהלך אימון
| זוכי קרב כסף בבנק |
| --- | --- | --- |
| גברים | אדג' (2005) • רוב ואן דאם (2006) • מר קנדי (2007) • CM פאנ' (2008 ו-2009) • ג'ק סוואגר (2010) • קיין (2010, סמאקדאון) • המיז (2010, Raw) • אלברטו דל ריו (2011, Raw) • דניאל בריאן (2011, סמאקדאון) • ג'ון סינה (2012, Raw) • דולף זיגלר (2012, סמאקדאון) • רנדי אורטון (2013, Raw) • דמיאן סנדאו (2013, סמאקדאון) • סת' רולינס (2014) • שיימוס (2015) • דין אמברוז (2016) • ברון קורבין (2017) • ברון סטרומן (2018) • ברוק לסנר (2019) • אוטיס (2020) • ביג אי (2021) • ת'יאורי (2022) • דמיאן פריסט (2023) • דרו מקינטייר (2024) |  |
| נשים | כרמלה (2017) • אלכסה בליס (2018) • ביילי (2019) • אסקה (2020) • ניקי A.S.H.‏ (2021) • ליב מורגן (2022) • איאו סקיי (2023) • טיפאני סטרטון (2024) |  |
חוק שחרור על-תנאי ממאסר

| --- | --- |

 פרטי החוק
 תאריך חקיקה:  11 ביוני 2001
 תאריך חקיקה עברי:  כ' בסיון ה'תשס"א
 גוף מחוקק:  הכנסת החמש עשרה
 תומכים:  41
 מתנגדים:  20
 נמנעים:  3
 חוברת פרסום:  ספר החוקים 1795, עמ' 410
 הצעת חוק:  ממשלתית
 משרד ממונה:  משרד המשפטים
 מספר תיקונים:  17
 נוסח מלא:  חוק שחרור על-תנאי ממאסר, התשס"א-2001
 
חוק שחרור על-תנאי ממאסר, התשס"א-2001 אושר בכנסת ב-11 ביוני 2001, והוא מסדיר את שחרורם המוקדם של אסירים. החוק התבסס על חקיקה קודמת בנושא זה עם תיקונים לפי המלצותיה של ועדה בינמשרדית בראשותה של יהודית קרפ, המשנה ליועץ המשפטי לממשלה.
תמצית הוראות החוק

החוק מציג מסלולים אחדים לשחרור על-תנאי של אסיר שריצה שני שלישים מתקופת המאסר שנגזרה עליו. המשמעות של "שחרור על-תנאי" היא שבמקרה של עבירה נוספת מסוג עוון או פשע של האסיר בתקופת שחרורו על-תנאי ניתן להחזירו למאסר לריצוי תקופת המאסר ממנה שוחרר על-תנאי.
החלטה על שחרור על-תנאי ניתנת לבקשת האסיר, על ידי הגופים הבאים:
בעניינו של אסיר הנושא עונש מאסר לתקופה העולה על שלושה חודשים ואינה עולה על שישה חודשים, שנשא שני שלישים לפחות מתקופת המאסר שעליו לשאת, דנה היחידה לשחרור ממאסרים קצרים של שירות בתי הסוהר. יחידה זו דנה גם בעניינו של אסיר הנושא עונש מאסר לתקופה העולה על שישה חודשים ואינה עולה על שנה, בתנאי שבמועד הדיון הוא בגיר וסיבת מאסרו איננה עבירת אלימות בתוך המשפחה או עבירת מין, והוא אינו חולה במחלת נפש או הסובל מהפרעה נפשית.
בעניינו של אסיר שאינו בסמכותה של היחידה לשחרור ממאסרים קצרים, שנשא שני שלישים לפחות מתקופת המאסר שעליו לשאת ואינו אסיר עולם, דנה ועדת שחרורים שבה שלושה חברים: שופט שמינה שר המשפטים בהסכמת נשיא בית המשפט העליון, והוא יהיה היושב ראש, ושני אנשים שמינה שר המשפטים, שלכל אחד מהם חמש שנות ניסיון בתחום שונה מבין התחומים האלה: קרימינולוגיה, עבודה סוציאלית, פסיכולוגיה, פסיכיאטריה או חינוך.
בעניינו של אסיר עולם דנה ועדת שחרורים מיוחדת שבה ארבעה חברים:
בבואה להחליט אם ראוי אסיר לשחרור על־תנאי, תשקול הוועדה את הסיכון הצפוי משחרורו של האסיר לשלום הציבור, לרבות למשפחתו, לנפגע העבירה ולביטחון המדינה, את סיכויי שיקומו של האסיר ואת התנהגותו בכלא.
ועדת שחרורים או ועדת שחרורים מיוחדת רשאית להחליט על שחרור על-תנאי של אסיר שמצב בריאותו חמור (ימיו ספורים או שהוא זקוק באופן קבוע להנשמה מלאכותית וכדומה).
בתקופת השחרור על-תנאי על האסיר לעמוד בתנאים הבאים (אם לא נקבע אחרת על ידי הוועדה):
האסיר יודיע למנהל בית הסוהר על המקום שבכוונתו לגור בו בתקופת התנאי;
בתוך 48 שעות מעת שהגיע האסיר למקום מגוריו, יתייצב לפני השוטר הממונה על תחנת המשטרה הקרובה לו ביותר במחוז שבו הוא גר;
האסיר יתייצב אחת לחודש, במהלך תקופת התנאי, לפני השוטר הממונה, ויודיע לו ולמנהל בית הסוהר, בהקדם האפשרי, על כל שינוי שחל במקום מגוריו;
איסור יציאתו של האסיר מהארץ.
הוועדה רשאית להתנות את שחרורו על־תנאי של האסיר בקיומו של פיקוח אלקטרוני על עמידתו בתנאי המגביל את יציאתו ממקום מסוים או את כניסתו למקום מסוים.
ועדת שחרורים מיוחדת רשאית, לבקשתו של אסיר עולם, להמליץ לפני נשיא המדינה להקל בעונשו של האסיר באמצעות המרת עונשו בעונש מאסר קצוב, בהתאם לסמכות הנתונה לו לפי חוק יסוד: נשיא המדינה לאחר שריצה לפחות שבע שנות מאסר, ובלבד שהתקופה שתמליץ לקצוב לא תפחת מ־30 שנים. כאשר בית המשפט קבע שאדם הורשע ברצח שנעשה בנסיבות חריגות בחומרתן, הוועדה רשאית להמליץ על קציבת עונשו רק לאחר שריצה 15 שנות מאסר, ובלבד שהתקופה שתמליץ לקצוב לא תפחת מ־40 שנים. המלצה לקציבת העונש לא תינתן בעניינו של אסיר עולם שהורשע ברצח ראש הממשלה ממניע פוליטי־אידאולוגי.